กรุงไทยชี้หุ้นดิ่งจังหวะเข้าลงทุนกองLTF-RMF
KTAM มองจังหวะซื้อ LTFRMF รับปลายปี 1,200 จุด พร้อมจับมือบัตรเครดิตอัดซื้อกองทุนในงานตลาดนัดกองทุน 15-18 ก.ย.นี้
14 ก.ย. 2554

KTAM มองจังหวะซื้อ LTFRMF รับปลายปี 1,200 จุด พร้อมจับมือบัตรเครดิตอัดซื้อกองทุนในงานตลาดนัดกองทุน 15-18 ก.ย.นี้
นายสมชัย บุญนำศิริ กรรมการผู้จัดการบริษัทหลักทรัพย์จัดการกองทุน (บลจ.) กรุงไทย (KTAM) เปิดเผยว่า ดัชนีหุ้นไทยปรับตัวลงมาค่อนข้างมากจากจุดสูงสุดในปีนี้ที่ระดับ 1,148.28 จุด ลงสู่ 1,040.83 จุด หรือลดลง 9.41% เมื่อวันที่ 12 ก.ย.ที่ผ่านมา นับว่าเป็นจังหวะที่ดีสำหรับลงทุนกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) โดยเฉพาะกองทุนที่มีนโยบายลงทุนหุ้นในตลาดหลักทรัพย์ 
“ช่วงที่ผ่านมาหุ้นไทยผันผวนแกว่งตัวอยู่ในระดับ 9401,150 จุด แต่เมื่อเทียบกับต่างประเทศ หุ้นไทยให้ผลตอบแทนที่เป็นบวก ขณะที่หุ้นต่างประเทศส่วนใหญ่ผลตอบแทนลบ” นายสมชัย กล่าว
ปัจจัยที่ทำให้ตลาดหุ้นไทยให้ผลตอบแทนที่ดี คือ ผลประกอบการของบริษัทจดทะเบียนเติบโตต่อเนื่อง การเมืองมั่นคงและนโยบายภาครัฐสนับสนุนการบริโภคภายในประเทศ อย่างไรก็ตามแต่ความกังวลต่อปัญหาหนี้สาธารณะในยุโรปและการชะลอการเติบโตทาเศรษฐกิจของสหรัฐยังเป็นปัจจัยลบต่อหุ้นไทย 
สำหรับแนวโน้มดัชนีหุ้นไทยปลายปีนี้ บลจ.กรุงไทย คาดว่า 1,200 จุด คิดเป็นสัดส่วนราคาต่อกำไร (พี/อี) 13 เท่า จากนโยบายภาครัฐที่มีการกระตุ้นเศรษฐกิจภายในประเทศผ่านการลงทุนต่างๆ การปรับลดภาษีของบริษัทจดทะเบียน และแนวโน้มเงินเฟ้อที่คาดว่าจะลดลงในไตรมาส 4 แต่ปัญหาหนี้ในยุโรปและการชะลอตัวของเศรษฐกิจสหรัฐยังเป็นปัจจัยลบต่อหุ้นไทย
นายสมชัย กล่าวว่า บริษัทยังได้ร่วมออกบูธในงานตลาดนัดกองทุน Mutual Fund Fair ระหว่างวันที่ 15-18 ก.ย. 2554 ณ พาราไดซ์พาร์ค ถนนศรีนครินทร์ โดยเตรียมโปรโมชันเฉพาะกองทุน RMF–LTF โดยยอดเงินลงทุนในปีนี้ทุกๆ 1 ล้านบาท รับเงินคืน 1.2 หมื่นบาท 
นอกจากนี้ บริษัทยังได้ร่วมมือกับบริษัทบัตรเครดิตอำนวยความสะดวกลูกค้าที่ซื้อกองทุน พร้อมเพิ่มโปรโมชันพิเศษโดยซื้อผ่านบัตรเคทีซีตั้งแต่ 1 แสนบาทขึ้นไป รับบัตรของขวัญเซ็นทรัล 400 บาท และผ่อนชำระได้นาน 4-10 เดือน ดอกเบี้ย 0.69% ต่อเดือน
สำหรับบัตรซิตี้แบงก์ เฉพาะลูกค้าที่ซื้อกองทุน LTF จำนวน 1.2 แสนบาทขึ้นไป รับ Polo Innovative Bag มูลค่า 790 บาท และสามารถผ่อนชำระนาน 4 6 และ 10 เดือน ดอกเบี้ย 0.50% ต่อเดือน พร้อมรับคะแนนสะสม,บัตรในเครือกรุงศรีเมื่อซื้อกองทุน LTF ลงทุน 1 แสนบาทขึ้นไป รับหม้อนึ่ง 3 ชั้น Digital มูลค่า 2,990 บาท สำหรับลูกค้าที่แบ่งชำระ 3 4 และ 6 เดือน หรือบัตรของขวัญเซ็นทรัลมูลค่า 3,000 บาท สำหรับลูกค้าที่แบ่งชำระนาน 9 และ 10 เดือน ดอกเบี้ย 0.69% ต่อเดือน และบัตรเครดิตเทสโก้ สำหรับลูกค้าที่ซื้อ LTF เท่านั้น ลงทุน 5 หมื่นบาทขึ้นไป รับบัตรของขวัญ MK มูลค่า 500 บาท ผ่อนชำระ 4 6 9 และ 10 เดือน ดอกเบี้ย 0.50% ต่อเดือน 
นอกจากนี้ บริษัทเปิดจำหน่ายกองทุนเปิดกรุงไทยธนทรัพย์ บี 17 (KTSUPB17) อายุโครงการ 6 เดือน ในวันที่ 1420 ก.ย.นี้ ลงทุนในตราสารหนี้ทั้งในและต่างประเทศ ประกอบด้วย พันธบัตรธนาคารแห่งประเทศไทย ตราสารการเงินระยะสั้นธนาคารพาณิชย์ไทย ในสัดส่วน 56 % ของมูลค่าทรัพย์สินสุทธิของกองทุน ส่วนที่เหลือลงทุนในตราสารหนี้ต่างประเทศ ได้แก่ เงินฝากประจำ Bank of China สาขามาเก๊า สกุล CNY และบัตรเงินฝาก Wing Lung Bank (ฮ่องกง) สกุล CNY ผู้ลงทุนมีโอกาสได้รับผลตอบแทนประมาณ 3.5% ต่อปี ส่วนกองทุนเปิดกรุงไทยสมาร์ท อินเวส 3 เดือน 3 (KTSIV3M3) เปิดขายถึงวันที่ 16 ก.ย. 2554 อายุ 3 เดือน ลงทุนพันธบัตรธนาคารแห่งประเทศไทย บัตรเงินฝาก และตั๋วแลกเงินเอกชน ผลตอบแทน 3.3% ต่อปี 
ด้าน บลจ.เอ็มเอฟซี จะนำเสนอทาร์เก็ตฟันด์กองทุนใหม่ที่ลงทุนในหน่วยลงทุนทองคำ “กองทุนเปิด IGOLD 7S2” ในงานตลาดนัดกองทุน พร้อมโปรโมชันพิเศษเมื่อซื้อกองทุนเปิด MMM, IGOLD, HiDIV และ MActive